text: Motorvej genåbnet
  01 oktober 2013 kl. 05.49
  Den sønderjyske motorvej mellem Kolding V og Bramdrupdam i nordgående retning blev ved 7.30-tiden genåbnet. Begge vejbaner blev spærret klokken godt seks tirsdag morgen på grund af en ulykke.
  En bilist kørte af ukendte årsager op i autoværnet, og bilen blev ramt af yderligere to biler.
  En af bilisterne blev fastklemt i sin bil, men politiet oplyser, at vedkommende kun fik mindre personskade. Tre andre personer blev behandlet på skadestuen for mindre knubs.
  Ulykken skete i den værste morgentrafik, og der opstod hurtigt lange bilkøer. Mange bilister kørte fra motorvejen og to turen gennem Kolding, hvor der også blev trafikkaos.
  